rejauldu/bengali-wikipedia huggingface dataset:
বিজয়াশ্রী (বা বিজয়াশ্রী) একজন ভারতীয় চলচ্চিত্র অভিনেত্রী, যিনি মূলত ১৯৭০-এর দশকে মালয়ালম চলচ্চিত্রে কাজ করেছিলেন। তিনি প্রেম নাজিরের সাথে বেশ কয়েকটি চলচ্চিত্রে অভিনয় করেছিলেন। তিনি মালয়ালম ভাষার ছাড়াও তামিল, হিন্দি, তেলুগু এবং কন্নড় ভাষার বেশ কয়েকটি চলচ্চিত্রে অভিনয় করেছিলেন।   জীবনী  বিজয়াশ্রী ১৯৬৬ সালে মুক্তিপ্রাপ্ত চিঠি  নামক একটি তামিল চলচ্চিত্রে কাজ করার মাধ্যমে চলচ্চিত্র জগতে প্রবেশ করেছিলেন। অতঃপর তিনি পূজাপুষ্পম নামে একটি মালয়ালম চলচ্চিত্রে অভিনয় করেছিলেন, এটি ১৯৬৯ সালে মুক্তি পেয়েছিল। এটি তার প্রথম মালয়ালম চলচ্চিত্র ছিল। এই চলচ্চিত্রটি তার পিতৃপুরুষ থিক্কুরিসি সুকুমারন নায়ের পরিচালনা করেছিলেন। তিনি পরিচালক হিসাবে তাঁর দীর্ঘ ক্যারিয়ারে থিক্কুরিসি পরিচালিত ৬টি চলচ্চিত্রের ৩টি অংশে কাজ করেছিলেন। তিনি তার ক্যারিয়ারের প্রথম চলচ্চিত্রে শীলার মতো শীর্ষস্থানীয় অভিনেত্রীর সাথে অভিনয় করার সুযোগ পেয়েছিলেন।  অনেক অভিনয়শিল্পী বিজয়াশ্রীর সৌন্দর্যের প্রশংসা করেছেন। পরিচালক ভরতন একবার তাঁর সহযোগী জয়রাজকে বলেছিলেন যে, "তিনি আমার দেখা সবচেয়ে সুন্দরী মহিলা"। জয়রাজ বলেছিলেন যে, "তিনি প্রকৃতপক্ষে মালয়ালমের মেরিলিন মনরো ছিলেন। অন্য কোনও অভিনেত্রীর তার মতো এত পুরুষ প্রশংসক ছিল না। এত অল্প সময়ে আর কোনও অভিনেত্রী তাঁর মতো জনপ্রিয় হয়ে উঠতে পারেনি। কোনও অভিনেত্রী হঠাৎ মালয়ালম চলচ্চিত্রে এমন প্রভাব ফেলতে পারেননি। সাধারণ লোকেরা শুধুমাত্র তাকে দেখার জন্য প্রেক্ষাগৃহে গিয়েছিল এবং এটি এমন কিছু যা তার আগে ঘটেনি"। তিনি নায়িকা নামে একটি চলচ্চিত্র পরিচালনা করেছিলেন, উক্ত চলচ্চিত্রে "বানি" (অভিনেত্রী সারায়ু দ্বারা অভিনীত) নামক চরিত্রটি বিজয়াশ্রীর জীবনের সাথে সাদৃশ্য করে তুলে ধরা হয়েছিল। অভিনেতা কদুওয়াকুলাম অ্যান্টনি বলেছিলেন যে, "জয়ন যদি পুরুষ অভিনেতাদের মধ্যে ম্যানালি সৌন্দর্যের মর্মকে চিত্রিত করেন, তবে মালয়ালমে এমন কোনও অভিনেত্রী পূর্বে কখনও আসেনি, যাঁর বিজয়াশ্রীর মতো অপ্রচলিত সৌন্দর্য ছিল। তাঁর দৃষ্টিনন্দন প্রতিমা সৌন্দর্য প্রায় ঈশ্বরের শিল্পীর প্রতীক ছিল"। অনেক অভিনেতা ও পরিচালক বলেছিলেন, খারাপ ভাগ্যের কারণে মালয়ালম চলচ্চিত্রের ভক্তরা পর্দায় দুর্দান্ত জয়ন-বিজয়াশ্রী জুটিটি দেখতে পারেননি। "তিনি অবশ্যই অত্যন্ত সুন্দরী ছিলেন, তবে তিনিও একজন দক্ষ অভিনয়শিল্পীও বটে", অভিনেতা রাঘবন বলেছিলেন।  ১৯৭৪ সালে ১লা মার্চ তারিখে তিনি মাত্র ২১ বছর বয়সে আত্মহত্যা করেছিলেন।  বিজয়াশ্রী সরলতার সাথে বাচ্চাদের ভালবাসতেন, যখনই তিনি শিশুদের দেখতেন, তখন তিনি তাদেরকে মিষ্টি বা ক্যান্ডি দিতেন। ইউটিউবে বিজয়াশ্রীর ভিডিওগুলো এখনও একটি চাঞ্চল্যকর বিষয়। তরুণ এবং বয়স্ক ব্যক্তিরা সহ প্রায় সকল স্তরের ভক্তরা এখনও সে সকল ভিডিও দেখে থাকে।   তথ্যসূত্র    বহিঃসংযোগ    বিজয়াশ্রী এমএসআই-তে       বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:১৯৫৩-এ জন্ম বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় অভিনেত্রী যিনি আত্মহত্যা করেছেন বিষয়শ্রেণী:১৯৭৪-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তিরুবনন্তপুরমের অভিনেত্রী বিষয়শ্রেণী:১৯৭৪-এ আত্মহত্যা
ট্রকলিয়ার স্নায়ু () বা চতুর্থ করোটিক স্নায়ু () হল মস্তিষ্ক থেকে নির্গত অক্ষিকোটরের সুপিরিয়র অবলিক পেশীকে বার্তা সরবরাহকারী একটি চেষ্টীয় স্নায়ু। গ্রিক ভাষায় ট্রকলিয়া শব্দের অর্থ কপিকল; সুপিরিয়র অবলিক পেশীতে কপিকল সদৃশ একটি অংশ থাকায়, এর এরূপ নামকরণ।  বৈশিষ্ট্য এটি অ্যাক্সন সংখ্যার দিক থেকে ক্ষুদ্রতম স্নায়ু।  এটি একমাত্র করোটিক স্নায়ু যা মস্তিষ্ককাণ্ডের পশ্চাৎ অভিমুখে নির্গত হয়। এই স্নায়ুর আন্তঃকরোটীয় পথ দীর্ঘতম। মস্তিষ্ককাণ্ডের মধ্যে এই স্নায়ু আঘাতপ্রাপ্ত হলে অপরদিকের সুপিরিয়র অবলিক পেশী ক্ষতিগ্রস্ত হয়, কিন্তু মস্তিষ্ককাণ্ডের বাইরে আঘাতপ্রাপ্ত হলে একই দিকের পেশী ক্ষতিগ্রস্ত হয়।  উৎপত্তি মস্তিষ্ককাণ্ডের পশ্চাৎ অভিমুখে ট্রকলিয়ার নিউক্লিয়াস থেকে এই স্নায়ুর উৎপত্তি হয়।  যাত্রাপথ তথ্যসূত্র  গ্রন্থপঞ্জী Blumenfeld H. Neuroanatomy Through Clinical Cases.  Sinauer Associates, 2002 Brodal A. Neurological Anatomy in Relation to Clinical Medicine, 3rd ed.  Oxford University Press, 1981 Brodal P.  The Central Nervous System, 3rded.  Oxford University Press, 2004 Butler AB, Hodos W.  Comparative Vertebrate Neuroanatomy, 2nd ed.  Wiley-Interscience, 2005 Carpenter MB.  Core Text of Neuroanatomy, 4th ed.  Williams & Wilkins, 1991 Kandel ER, Schwartz JH, Jessell TM.  Principles of Neural Science, 4th ed.  McGraw-Hill, 2000 Martin JH.  Neuroanatomy Text and Atlas, 3rd ed.  McGraw-Hill, 2003 Patten J.  Neurological Differential Diagnosis, 2nd ed.  Springer, 1996 Ropper, AH, Brown RH.  Victor's Principles of Neurology, 8th ed.  McGraw-Hill, 2005 Standring S (ed.)  Gray's Anatomy, 39th edition.  Elsevier Churchill Livingstone, 2005 Wilson-Pauwels L, Akesson EJ, Stewart PA.  Cranial Nerves: Anatomy and Clinical Comments.  Decker, 1998 বহিঃসংযোগ     - "Trochlear Nerve Palsy"     ()   ()  Animations of extraocular cranial nerve and muscle function and damage (University of Liverpool)  Trochlear nerve at Neurolex  বিষয়শ্রেণী:করোটিক স্নায়ু বিষয়শ্রেণী:দর্শন ইন্দ্রিয়
ঈশ্বরগঞ্জ ইউনিয়ন বাংলাদেশের ময়মনসিংহ জেলার ঈশ্বরগঞ্জ উপজেলার অন্তর্গত একটি ইউনিয়ন।   অবস্থান ও সীমানা  ঈশ্বরগঞ্জ ইউনিয়নের পূর্বে জাটিয়া ও সোহাগী ইউনিয়ন, ‍পশ্চিমে বড়হিত ইউনিয়ন ও গৌরীপুর উপজেলা, দক্ষিণে মাইজবাগ ও জাটিয়া ইউনিয়ন এবং উত্তরে গৌরীপুর উপজেলা অবস্থিত।   আয়তন ও জনসংখ্যা  ঈশ্বরগঞ্জ ইউনিয়নের মোট আয়তন ৬৭১৯ একর। জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে ইউনিয়নটিতে বসবাসকারী মোট জনসংখ্যা ছিল ২০,১৮৪ যার মধ্যে পুরুষ ও নারীর সংখ্যা যথাক্রমে ১০,৪৮৪ এবং ৯,৭০০।  দর্শনীয় স্থান  জামিয়া গাফুরিয়া দারুসুন্নাহ ইসলামপুর মাদ্রাসা  ঈশ্বরগঞ্জ মারকাজ মসজিদ   যোগাযোগ ব্যবস্থা    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ঈশ্বরগঞ্জ উপজেলার ইউনিয়ন
কালিয়াচক কলেজ টি মালদা জেলার  কালিয়াচক শহরে অবস্থিত। এই কলেজ বা মহাবিদ্যালয়টি ১৯৬৯ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।  পঠন-পাঠনের বিষয় বিজ্ঞান বিভাগ  পদার্থবিদ্যা   উদ্ভিদবিদ্যা  প্রাণিবিদ্যা  কলা বিভাগ  বাংলা    ইংরাজি    সংস্কৃত    আরবি  ইতিহাস    ভূগোল  এডুকেশন    রাষ্ট্রবিজ্ঞান    অর্থনীতি   দর্শন  সমাজতত্ব  অনুমোদন কালিয়াচক কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।  আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:মালদহ জেলার বিশ্ববিদ্যালয় ও মহাবিদ্যালয় বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান
চালুনি হল বাংলাদেশ ও পশ্চিমবঙ্গে প্রচলিত বাঁশ বা বেতের তৈরি ডালাজাতীয় একপ্রকার সরঞ্জাম। অঞ্চলভেদে এটি চালুন, চালনি, চালনা বা চাইল্নি নামেও পরিচিত।   ব্যুৎপত্তি ও ইতিহাস  চালুনি একটি তদ্ভব শব্দ। জ্ঞানেন্দ্রমোহন দাস তাঁর ‘বাঙ্গালা ভাষার অভিধানে’ উল্লেখ করছেন যে চালুনি হলো বহুছিদ্রবিশিষ্ট বাঁশা বা তার নির্মিত একপ্রকার ছাঁকনিপাত্র যা দ্বারা শস‍্যাদি বা তার চূর্ণ চালা বা ঝাড়া হয়। চালুনি নিয়ে বাংলায় এক বা একাধিক প্রবাদ প্রবচন রয়েছে। ‘চালুনি বলে তোর পেছনে কেন ছেঁদা’ হল এমনই একটি একটি বাংলা প্রবাদ।  নরসিংহ বসুর ‘ধর্মমঙ্গল’ কাব‍্যে চালুনির উল্লেখ রয়েছে, যাতে বলা হয়েছে যে অতীতে ডোম সম্প্রদায়ের লোকেরা চালুনি বোনার কাজ করতেন।   বুনন পদ্ধতি  চালুনির বুনন পদ্ধতি অনকেটাই চাঙারির বুনন পদ্ধতি মতোই। প্রথমে ++ যোগচিহ্নের মতো একটার পর একটা বাঁশের চাঁচাড়ি বা বেত উপর-নিচে রেখে বুনতে হয়। আবার ×× গুণচিহ্নের মতো বোনা হয়। তবে প্রত‍্যেকটি বেতের মাঝে মাঝে কিছুটা ছেড়ে ছেড়ে বা ফাঁক রেখে বুনতে হয়। বোনার একপর্যায়ে যখন কিছুটা গোলকাকার হয়ে যায় তখন তা দেখতে অনেকটা জালিদার নকশার মতো দেখায়। বেতের মাঝে মাঝে কিছুটা ছেড়ে ছেড়ে বা ফাঁক রেখে বোনার ফলে চালুনির গঠন বেশ নরম হয়। তবে এর বেড় খুব শক্ত করে বানানো হয়। সবশেষে শক্ত দড়ি বা তার দিয়ে টান করে বাধা হয়।   ব্যবহার  গঠনে নরম হওয়ায় সাধারণত ভারি কাজে চালুনি ব‍্যবহৃত হয়না, বরং হালকা কাজে বিশেষত কোনো কিছু (যেমন-মুড়ি, চিড়ে, খই, চালে গুঁড়ো ইত‍্যাদি) বাছতে বা ঝাড়তে ব‍্যবহৃত হয়। অনেক সময় চালুনির উলটো দিকটিও কাজে লাগে। যেমন উৎসব বা পার্বণে লুচি বেলে চালুনির উপরে রাখা হয়।   তথ্যসূত্র   বিষয়শ্রেণী:গ্রামীণ সংস্কৃতি বিষয়শ্রেণী:বাংলাদেশী হস্তশিল্প বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:পশ্চিমবঙ্গের হস্তশিল্প বিষয়শ্রেণী:বাঙালি গৃহস্থালি উপকরণ
২৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রামদুলাল সরকার স্ট্রিট ও আজাদ হিন্দ বাগ (হেদুয়া পার্ক) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।  বিবরণ ২৬ নং ওয়ার্ডের সীমানা নিম্নরূপ: উত্তর দিকে বিডন স্ট্রিট; পূর্ব দিকে বিধান সরণি; দক্ষিণ দিকে বিবেকানন্দ রোড ও নন্দ মল্লিক লেন এবং পশ্চিম দিকে রবীন্দ্র সরণি ও চিত্তরঞ্জন অ্যাভিনিউ।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫২৬ নং ওয়ার্ডঅরূপ অধিকারীভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০ড. শশী পাঁজাসর্বভারতীয় তৃণমূল কংগ্রেস২০১৫রবীন চট্টোপাধ্যায়সর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
কমল সিং (২৯ সেপ্টেম্বর ১৯২৬ – ৫ জানুয়ারি ২০২০) ভারতের বিহারের একজন রাজনীতিবিদ ছিলেন। তিনি দুবার লোকসভার সদস্য হিসেবে নির্বাচিত হিয়েছিলেন। তিনি ডুমরাওঁ রাজ্যের সর্বশেষ মহারাজা ছিলেন। এছাড়া, তিনি ছিলেন প্রথম লোকসভার সর্বশেষ জীবিত ব্যক্তি।   জীবনী  কমল সিং ১৯২৬ সালের ২৯ সেপ্টেম্বর জন্মগ্রহণ করেন। তিনি কর্নেল ব্রাউন কেমব্রিজ বিদ্যালয় ও ডি. এ. বি. মহাবিদ্যালয়ে পড়েছেন। এছাড়া, তিনি এলাহাবাদ বিশ্ববিদ্যালয় ও পাটনা আইন মহাবিদ্যালয়ে পড়াশোনা করেছেন।  কমল সিং প্রথম লোকসভা নির্বাচনে শাহাবাদ উত্তর দক্ষিণ লোকসভা কেন্দ্র থেকে বিজয়ী হয়েছিলেন। এরপর, ১৯৫৭ সালে তিনি বক্সার লোকসভা কেন্দ্র থেকে জয়লাভ করেন।  কমল সিং ২০২০ সালের ৫ জানুয়ারি ৯৩ বছর বয়সে প্রয়াত হন।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাটনা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের স্বতন্ত্র রাজনীতিবিদ বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:বিহারের লোকসভা সদস্য
জয়পাল সিংহ জাজ্জি ২০২০ সালের মধ্য প্রদেশের রাজনৈতিক সংকটের সময়, তিনি কংগ্রেসের সিনিয়র নেতা জ্যোতিরাদিত্য সিন্ধিয়াকে সমর্থন করেছিলেন এবং ২২ জন বিধায়কের একজন যিনি পদত্যাগ করেছিলেন যার কারণে কমল নাথ মধ্যপ্রদেশের মুখ্যমন্ত্রীর পদ থেকে পদত্যাগ করেছিলেন, তিনি বিদ্রোহী কংগ্রেস বিধায়কদের বোঝাতে ব্যর্থ হওয়ার পরে, যারা বেঙ্গালুরুর একটি রিসোর্টে প্রচারণা চালাচ্ছিলেন।    তথ্যসূত্র   বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অশোকনগরের ব্যক্তি বিষয়শ্রেণী:মধ্যপ্রদেশ বিধানসভার সদস্য ২০১৮-২০২৩ বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি
none|120px|ব্রিটিশ সাম্রাজ্যের পতাকা  ব্রিটিশ সাম্রাজ্য হচ্ছে যুক্তরাজ্যের অধীন বা যুক্তরাজ্য কর্তৃক প্রশাসিত এলাকার সমষ্টি। এর মধ্যে আছে স্বশাসিত উপনিবেশ, উপনিবেশ, অধিরাজ্য, ম্যান্ডেট এবং এ ধরণের অন্যান্য এলাকা সমূহ। ১৬ শতকের শেষ থেকে এবং ১৮ শতকের প্রথম দিক পর্যন্ত ইংল্যান্ড বিদেশে দখলকৃত এবং বাণিজ্য কেন্দ্রগুলো শক্তিশালী ছিল। এটি প্রায় শতক ধরে চলমান ছিল এবং পৃথিবীর ইতিহাসে সবচেয়ে বড় সাম্রাজ্য ছিল। ১৯২২ সালে ব্রিটিশ সাম্রাজ্যের জনসংখ্যা ছিল ৪৫ কোটি ৮০ লাখ যা বিশ্বের মোট জনসংখ্যার এক-পঞ্চমাংশ। ব্রিটিশ সাম্রাজ্যের আয়তন ছিল ৩,৩৭,০০,০০০ বর্গকিমি (১,২০,১২,০০০বর্গ মাইল), পৃথিবীর মোট আয়তনের প্রায় এক চতুর্থাংশ। (বাকি অংশ পড়ুন...)
ওডভার মুনক্সগার্ড পার্ক রাজশাহী শহরে অবস্থিত একটি উন্মুক্ত বিনোদন কেন্দ্র। পদ্মা নদীর পাশে অবস্থিত হওয়ায় এটি পদ্মা গার্ডেন নামেও পরিচিত।   অবস্থান  রাজশাহীর জিরো পয়েন্ট হতে ২ মিনিট দক্ষিণ দিকে হাঁটলেই পাওয়া যাবে এই পার্কের প্রধান প্রবেশ পথ। এখানে বেশ কয়েকটি রেস্তোরা আছে দর্শনার্থীদের জন্য।   অবকাঠামো  রাজশাহী সিটি কর্পোরেশন এর ব্যবস্থাপনায় এখানে গড়ে তোলা হয়েছে বেশ কিছু মনোরম স্থান। দর্শনার্থীদের জন্য এখানে ওয়াইফাই ইন্টারনেট সুবিধা রয়েছে। এছাড়াও বিভিন্ন সামাজিক সংগঠন এখানে তাদের অনুষ্ঠান করার জন্য মুক্ত মঞ্চ ব্যববহার করতে পারে।   ছবিঘর    আরো দেখুন   ভুবনমোহন পার্ক  পুঠিয়া রাজবাড়ী  রহনপুর অষ্টভূজি ইমারত  ছোট সোনা মসজিদ   তথ্যসূত্র   বিষয়শ্রেণী:রাজশাহী জেলার দর্শনীয় স্থান
নভলিন কুমার ভারতের মহারাষ্ট্রের একজন মানবাধিকার কর্মী ছিলেন। ২০০২ সালের ১৯ জুন মুম্বাইয়ে তাঁর অ্যাপার্টমেন্ট ভবনে তাঁকে হত্যা করা হয়।Bavadam, Lyla. "Martyr for a cause". FrontlineOnNet. Volume 19. Issue 16. 3–16 August 2002.   কর্মজীবন  নভলিন এক দশকেরও বেশি সময় ধরে থানে জেলার দেশীয় আদিবাসীদের জমি রক্ষা এবং পুনরুদ্ধারের জন্য আইনি হস্তক্ষেপের মাধ্যমে কাজ করেছেন। মুম্বাই থেকে নালা সোপারা, বিরার এবং বাসাই সহ জেলার বিভিন্ন স্থানে দ্রুত শহরতলির সম্প্রসারণ ঘটে চলেছে। অভিযোগ, জমি ও সম্পত্তি ডেভেলপাররা স্থানীয়দের কাছ থেকে জমি হস্তান্তর করার জন্য জোর করছিলেন এবং ভয় দেখিয়ে আসছিলেন। কাজের সময়, যার মধ্যে তাঁর হত্যার এক মাস আগেও, নভলিন অসংখ্য হুমকি পেয়েছিলেন।  ১৯শে জুন আনুমানিক ০৭:৩০ আইএসটি (০২:০০ ইউটিসি)-তে, যখন তিনি তাঁর অ্যাপার্টমেন্ট ভবনের ছাদে তাঁর কুকুরদের নিয়ে হাঁটছিলেন, তখন ছুরি হাতে একদল লোক তাঁকে আক্রমণ করে। তাঁকে ১৯ বার ছুরিকাঘাত করা হয় এবং তিনি ঘটনাস্থলেই মারা যান। তাঁর একটি কুকুর তাঁকে বাঁচাতে গিয়ে ছুরির আঘাতে আহত হয়। তবে কুকুরটি বেঁচে গিয়েছিল।Pawar, Yogesh (July 2002). "Alone against the land sharks". The Rediff Special. Retrieved 16 January 2011.  তাঁর স্বামী, সাংবাদিক মুরলী কুমারকে পরে একই দলের সদস্যরা হত্যা করে বলে জানা গেছে। এই খুনিদের কখনও গ্রেপ্তার করা যায়নি।   পরিণতি  নভলিনর মৃত্যুর পর, ভারতের বিভিন্ন স্থান থেকে বিশিষ্ট নাগরিক সমাজের সদস্য এবং মানবাধিকার কর্মীরা নভলিন কুমারের ন্যায়বিচারের জন্য ক্রমাগত প্রচারণা চালিয়েছিলেন। তাঁরা মহারাষ্ট্রের তৎকালীন মুখ্যমন্ত্রী বিলাসরাও দেশমুখকে একটি প্রকাশ্য চিঠি লিখেMonteiro and Jayasankar (21 June 2002). "Brutal Killing of Human rights Activist Navleen Kumar" . India IndyMedia.org. Retrieved 7 August 2012. হত্যাকাণ্ডের প্রতি তাঁর দৃষ্টি আকর্ষণ করেন এবং ন্যায়বিচারের দাবি জানান।  ২০০৩ সালের জানুয়ারিতে, পাবলিক কনসার্ন ফর গভর্নেন্স ট্রাস্ট, নভলিন কুমারকে মরণোত্তরভাবে এক লক্ষ ভারতীয় টাকা (প্রায় ২১০০ মার্কিন ডলার) প্রদান করে। এই সংস্থাটি  প্রতি বছর অন্যায় ও শোষণের বিরুদ্ধে লড়াইয়ের জন্য পুরস্কার প্রদান করে।"Urgent Appeal Updates... Murder of Land Rights Activist UA 020711(7)". ACPP.org. Retrieved 16 August 2011.   তথ্যসূত্র   বিষয়শ্রেণী:মহারাষ্ট্রের নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় খুনের শিকার বিষয়শ্রেণী:ভারতীয় মানবাধিকার কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:২০০২-এ মৃত্যু বিষয়শ্রেণী:১৯৪০-এর দশকে জন্ম
স্ট্রিপার হল জেরোম গ্যারি পরিচালিত ১৯৮৬ সালের মার্কিন প্রামাণ্য চলচ্চিত্র। এটি একটি স্ট্রিপার কনভেনশন ও প্রতিযোগিতা এবং কয়েকজন প্রতিযোগীর জেতার দৃঢ় উদ্দেশ্যকে চিত্রিত করেছে।    তথ্যসূত্র    বহিঃসংযোগ       বিষয়শ্রেণী:১৯৮০-এর দশকের মার্কিন চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:মার্কিন প্রামাণ্য চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:১৯৮৬-এর চলচ্চিত্র বিষয়শ্রেণী:বস্ত্রমোচন সম্পর্কে চলচ্চিত্র বিষয়শ্রেণী:১৯৮৬-এর প্রামাণ্য চলচ্চিত্র
thumb|শ্রী রাম ভারতীয় কলা কেন্দ্র।  শোভা দীপক সিং হলেন একজন ভারতীয় সাংস্কৃতিক কর্মসচিব, চিত্রগ্রাহক, লেখিকা, শাস্ত্রীয় নৃত্যশিল্পী এবং দিল্লি ভিত্তিক একটি সাংস্কৃতিক সংগঠন শ্রীরাম ভারতীয় কলাকেন্দ্রের পরিচালিকা। ওড়িশার আদিবাসী মার্শাল নৃত্যকলা ময়ূরভঞ্জ ছৌয়ের পুনরুজ্জীবিতকরণে অবদানের জন্য তিনি সমধিক পরিচিত। ভারত সরকার ১৯৯৯ সালে তাঁকে শিল্পকলা ও সংস্কৃতিতে অবদানের জন্য ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করেছিল।   জীবনীক্রম  শোভা দীপক সিং ১৯৪৩ সালের ২১ অক্টোবর ভারতের রাজধানী নতুন দিল্লিতে ডিসিএমের লালা চরত রাম এবং প্রখ্যাত শিল্পী ও পদ্মশ্রীবিজয়ী সুমিত্রা চরত রাম দম্পতির ঘরে জন্মগ্রহণ করেছিলেন। নয়াদিল্লির মডার্ন স্কুলে স্কুল শেষ করার পর তিনি ১৯৬৩ সালে দিল্লি বিশ্ববিদ্যালয় থেকে অর্থনীতিতে সম্মানসহ স্নাতক ডিগ্রি অর্জন করেছিলেন।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী নৃত্যশিল্পী বিষয়শ্রেণী:ভারতীয় মঞ্চ পরিচালক বিষয়শ্রেণী:ভারতীয় নারী আলোকচিত্রী বিষয়শ্রেণী:দিল্লির নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় আলোকচিত্রশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় জনহিতৈষী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:ভারতীয় নারী মঞ্চ পরিচালক বিষয়শ্রেণী:২১শ শতাব্দীর ভারতীয় আলোকচিত্রশিল্পী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:দিল্লির লেখিকা
ইতিহাস    ঘটনাবলী   ১৯৫০ইং - লিবিয়া স্বাধীনতা লাভ করে।   জন্ম   ১৮৮৬ইং - মাইকেল কার্টিজ, একাডেমি পুরস্কার বিজয়ী হাঙ্গেরীয়-মার্কিন চলচ্চিত্র পরিচালক।  ১৯২৪ইং - মোহাম্মদ রফি, ভারতীয় সঙ্গীতশিল্পী। (মৃত্যুঃ ৩১ জুলাই, ১৯৮০)   ১৯২৬ইং - মোহাম্মদ সুলতান, বাংলাদেশের একজন রাজনীতিবিদ।  ১৯৭১ইং - রিকি মার্টিন, পুয়ের্তো রিকান গায়ক।  ১৯৫২ইং - আলাউদ্দিন আলী, বাংলাদেশের প্রখ্যাত গীতিকার ও সঙ্গীত পরিচালক   মৃত্যু   ১৯৪৩ইং - অজয় ভট্টাচার্য একজন বিখ্যাত বাঙালি গীতিকার।   ১৯৮৫ইং - ফেরহাত আব্বাস, আলজেরীয় রাজনৈতিক নেতা এবং প্রথম রাষ্ট্রপতি।  ১৯৯৯ইং - হুয়াঁউ বাতিস্তা দি ওলিভেইরা ফিগেইরেদু ব্রাজিলের একজন চার-তারকাবিশিষ্ট সামরিক জেনারেল ও সাবেক রাষ্ট্রপতি।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
গুলাব দেবী একজন ভারতীয় রাজনীতিবিদ এবং ভারতের উত্তরপ্রদেশ বিধানসভার সদস্য। তিনি উত্তরপ্রদেশের সম্বলের চাঁদৌসি বিধানসভা কেন্দ্রের প্রতিনিধিত্ব করেন। তিনি উত্তরপ্রদেশ সরকারের বর্তমান মাধ্যমিক শিক্ষা প্রতিমন্ত্রী (স্বাধীন দায়িত্বপ্রাপ্ত)।  তিনি রাষ্ট্রবিজ্ঞানের প্রভাষক নিযুক্ত হন এবং পরে সম্ভাল জেলার চান্দৌসিতে ভারতীয় পৌর বালিকা আন্তঃকলেজের অধ্যক্ষ হন।   রাজনৈতিক জীবন  গুলাব দেবী ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের বিমলেশ কুমারীকে ৪৫,৪৬৯ ভোটের ব্যবধানে পরাজিত করেছিলেন। তিনি ২০০৮ থেকে ২০১২ সাল পর্যন্ত ভারতীয় জনতা পার্টির রাজ্য সহ-সভাপতি ছিলেন। তিনি উত্তরপ্রদেশের চান্দৌসি বিধানসভার সদস্য হিসেবে দুটি পৃথক মেয়াদে দায়িত্ব পালন করেছেন। তিনি ২০১৭ থেকে ২০২২ সাল পর্যন্ত ভারতীয় জনতা পার্টির উত্তরপ্রদেশ সরকারের প্রতিমন্ত্রী (মহিলা কল্যাণ, শিশু উন্নয়ন এবং গ্রন্থাগার) ছিলেন।   পদসমূহ  # থেকে থেকে অবস্থান মন্তব্য ০১ ২০১৭ ২০২২ সদস্য, ১৭তম উত্তরপ্রদেশ বিধানসভা  ০২ ২০২২ দায়িত্বপ্রাপ্ত সদস্য, ১৮তম উত্তরপ্রদেশ বিধানসভা ০৩ ২০২২ দায়িত্বপ্রাপ্ত উত্তরপ্রদেশ সরকার, মাধ্যমিক শিক্ষা মন্ত্রণালয় (স্বাধীন দায়িত্বপ্রাপ্ত)   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বালোদা বাজার () ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বালোদা বাজার শহরের জনসংখ্যা হল ২২,৮৫৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বালোদা বাজার এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
শাহ সিরাজুল ইসলাম চৌধুরী বাংলাদেশের রাজশাহী জেলার রাজনীতিবিদ, মুক্তিযোদ্ধা ও রাজশাহী-৪ আসনের সাবেক সংসদ সদস্য।   প্রাথমিক জীবন  শাহ সিরাজুল ইসলাম চৌধুরী রাজশাহীতে জন্মগ্রহণ করেন।   রাজনৈতিক জীবন  চৌধুরী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজশাহী-৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
টেরি ইগলটন (জন্ম ২২ ফেব্রুয়ারি, ১৯৪৩) একজন ব্রিটিশ সাহিত্য তাত্ত্বিক, সমালোচক এবং বুদ্ধিজীবী। তিনি বর্তমানে ল্যাঙ্কস্টার বিশ্ববিদ্যালয়ের ইংরেজি সাহিত্যে বিশিষ্ট অধ্যাপক।  ইগলটন ৪০টিরও বেশি বই প্রকাশ করেছেন, তবে সাহিত্য তত্ত্ব: একটি ভূমিকা (১৯৮৩) এর জন্য সর্বাধিক পরিচিত, যা ৭৫০,০০০ কপি বিক্রি হয়েছিল।   প্রথম জীবন  টেরি ইগলটনের জন্ম হয় ১৯৪৩ সালের ২২ ফেব্রুয়ারি। তার জন্ম হয় ইংল্যান্ডের স্যালফর্ডে, একটি শ্রমিক শ্রেণীর আইরিশ ক্যাথলিক পরিবারে। তার বাবা ফ্রান্সিস পল ইগলটন, মা রোজালিন।   পড়াশোনা ও পেশা  তিনি স্যালফর্ডের একটি রোমান ক্যাথলিক গ্রামার স্কুলে - দে লা সালে কলেজে শিক্ষিত হয়েছিলেন। ১৯৬১ সালে তিনি ট্রিনিটি কলেজে ইংরেজি বিষয় নিয়ে ভর্তি হন। এখান থেকে তিনি জিসাস কলেজ, কেমব্রিজে যান, ১৯৬৪ সালে স্নাতকত্ব লাভ করে। কেমব্রিজে তিনি জুনিয়র গবেষণা ফেলো এবং ডক্টরাল স্টুডেন্ট হিসেবে ছিলেন। তিনি অষ্টদশ শতকের পরে, কলেজের কনিষ্ঠতম ফেলো হয়েছিলেন। ১৯৬৯ সালে তিনি অক্সফোর্ড বিশ্ববিদ্যালয়তে পড়াতে যান। অক্সফোর্ডে তিনি একটি মূলগত গ্রুপ গড়ে তোলেন। বর্তমানে তিনি  ল্যানকেসটার বিশ্ববিদ্যালয়ের ইংরেজি সাহিত্যের অধ্যাপক হিসাবে কাজ করছেন।   প্রকাশনা  সাহিত্যতাত্ত্বিক, সমালোচক ও বুদ্ধিজীবী ইগলটন চল্লিশের অধিক বই লিখেছেন। পোস্টমডার্নিজমের অন্যতম পর্যালোচক হিসেবে বিশ্বব্যাপী তার খ্যাতি রয়েছে। তার সবচেয়ে উল্লেখযোগ্য ও জনপ্রিয় বই লিটারারি থিওরি: এন ইন্ট্রোডাকশন (১৯৮৩) যা প্রায় সাড়ে সাতলাখ কপি বিক্রি হয়েছে। তার অন্যান্য বইয়ের মধ্যে দি ইডিওলজি অফ এস্থেটিক (১৯৯০), দি ইলিউশন অফ পোস্টমডার্নিজম (১৯৯৬)।  তার মার্কসবাদ ও সাহিত্য সমালোচনা (১৯৭৬) (মার্ক্সিজম এন্ড লিটারারি ক্রিটিসিজম) বাংলা ভাষাভাষী পাঠকদের কাছে পরিচিত।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:ব্রিটিশ মার্ক্সবাদী বিষয়শ্রেণী:ইংরেজ রোমান ক্যাথলিক বিষয়শ্রেণী:ব্রিটিশ সমাজতন্ত্রী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:মার্ক্সবাদী তাত্ত্বিক বিষয়শ্রেণী:জীবিত ব্যক্তি বিষয়শ্রেণী:মার্ক্সবাদী লেখক বিষয়শ্রেণী:মহাদেশীয় দার্শনিক বিষয়শ্রেণী:ইংরেজ সমাজতাত্ত্বিক বিষয়শ্রেণী:ইংরেজ মার্ক্সবাদী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ক্যাথলিক সমাজতন্ত্রী বিষয়শ্রেণী:নাস্তিকতার সমালোচক বিষয়শ্রেণী:বিনির্মাণ বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:সংস্কৃতির দার্শনিক বিষয়শ্রেণী:ইতিহাসের দার্শনিক বিষয়শ্রেণী:সাহিত্যের দার্শনিক বিষয়শ্রেণী:রাজনৈতিক দার্শনিক বিষয়শ্রেণী:২১শ শতাব্দীর ইংরেজ দার্শনিক বিষয়শ্রেণী:২০শ শতাব্দীর ইংরেজ দার্শনিক
সেবক-শ্রেণীর টাগবোট হলো বাংলাদেশ নৌবাহিনীর জন্য নির্মিত একটি বিশেষ ধরনের জাহাজ, যা নেদারল্যান্ডসের বিখ্যাত ডামেন শিপইয়ার্ডের ডামেন স্ট্যান টাগ ৩০০৮ শ্রেণীর নকশার ওপর ভিত্তি করে তৈরি। এই জাহাজটি তৈরি করেছে বাংলাদেশের ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড।  এই টাগবোটের প্রধান কাজগুলো হলো:   টোয়িং সহায়তা: এটি বড় জাহাজ, বিশেষ করে বাণিজ্যিক ও নৌবাহিনীর জাহাজগুলোকে বহিঃনোঙর এবং বন্দরে টেনে আনা বা সরিয়ে নিতে সাহায্য করে।   সাবমেরিনের নিরাপত্তা: বহিঃনোঙর ও পোতাশ্রয়ে থাকা সাবমেরিনের নিরাপত্তা নিশ্চিত করতে এটি বিশেষভাবে কাজ করে।   অগ্নিনির্বাপণ ও উদ্ধার: টাগবোটটি প্রয়োজনে পোতাশ্রয় বা সাগরে অগ্নিনির্বাপণ এবং উদ্ধারকারী জাহাজ হিসেবেও গুরুত্বপূর্ণ ভূমিকা পালন করে।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৩ সালে বাংলাদেশ নৌবাহিনীর অধীনস্থ ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড  এ টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি দেশীয়ভাবে সংগ্রহ করা হয়। অবশেষে ২৩ ডিসেম্বর, ১৯৯৩ সালে বানৌটা সেবক জাহাজটি নৌবাহিনীতে কমিশন লাভ করে। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজটি নির্মিত হয়।   বৈশিষ্ট্য ও যান্ত্রিক কাঠামো   সেবক-শ্রেণীর জাহাজটির দৈর্ঘ্য , প্রস্থ  এবং গভীরতা । এটি বৈদেশিক কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। জাহাজটি সর্বোচ্চ  গতিতে চলতে সক্ষম।   জাহাজসমূহ    পরিচিতি সংখ্যা  নাম  নির্মাতা  নির্মাণ শুরু  হস্তান্তর  কমিশন  অবস্থা  এ৭২২ বানৌটা সেবক ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড ১৯৯৩ - ২৩ ডিসেম্বর, ১৯৯৩ সক্রিয়   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ